मकान में घुसा ट्रक, ग्रामीणों ने लगाया जाम
झज्जर-बहादुरगढ़रोड पर सोमवार रात को डाबौदा गांव में रोड किनारे बने एक मकान में ट्रक घुस गया। इससे मकान क्षतिग्रस्त हो गया। गनीमत रही कि मकान मालिक हादसे के समय नहीं था, लेकिन दीवार के नीचे दबने से एक कटड़े की मौत हो गई। घटना के रोष स्वरूप ग्रामीणों ने झज्जर-बहादुरगढ़ मार्ग को जाम कर दिया। जाम की सूचना पर पुलिस प्रशासन के अधिकारी मौके पर पहुंचे। ग्रामीणों को समझा-बुझा कर शांत कराया। ग्रामीणों की मांग के पर उसी समय रोड पर एक स्पीड ब्रेकर का निर्माण कराया गया। इसके बाद ग्रामीणों ने जाम खोल दिया। ग्रामीणों ने लगभग एक घंटे तक रोड को जाम रखा।
घरमें नहीं था मालिक, बचा
ग्रामीणोंके अनुसार जिस मकान में ट्रक घुसा वह मकान डाबोदा निवासी नफेसिंह का है। यह मकान पशुओं के लिए बनाया गया था। पशुओं की देखभाल के लिए रात के समय मकान मालिक यहीं सोता था। गनीमत रही की सोमवार रात को वह फसल की सिंचाई करने खेतों में गया हुआ था और यह हादसा हो गया। ट्रक की टक्कर से मकान क्षतिग्रस्त हो गया मलबे के नीचे दबने से एक कटड़े की मौत हो गई। हादसे के बाद ग्रामीणों ने ट्रक चालक को काबू कर लिया। जाम की सूचना मिलने पर मौके पर पहुंचे एसएचओ बिजेंद्र सिंह के हवाले कर दिया गया। पुलिस ने कार्यवाही करते हुए चालक को जेल भेज दिया। मौके पर एक्सईएन बीएंडआर भी पहुंचे। उन्होंने ग्रामीणों की मांग के पर मौके पर ही एक स्पीड ब्रेकर का मार्ग पर बनवाया इसके उपरांत लगभग एक घंटे बाद ग्रामीणों ने नौ बजे जाम खोल दिया।
डाबौदा गांव में मकान में घुसा ट्रक हादसे के बाद रोड पर डेरा डाले बैठे ग्रामीण।
bho_Deva hin_Deva hin_Deva hin_Deva bho_Deva